Помощна информация върху програмата “Библията”

Обща информация

Автор и мотиви за създаването

Хората, които ми помагат

Права за разпространение и копиране

Предназначение на програмата

Представени материали

Версии на Библията

Речник на Святото писание

Работа с програмата

Меню

Елементи за управление

Действия с мишката

Прозорци

http://www.geocities.com/vanyo_g

http://www.geocities.com/Athens/Crete/8305

Copyright (c) 1999 Vanio Gueorguiev


Автор и мотиви за създаването

Казвам се Ваньо Цветанов Георгиев.

В момента живея на адрес: гр. Пловдив 4023, ж.к. “Тракия”, бл.151, вх. Б, ап.13.

e-mail:	vanyog@au-plovdiv.bg

Не съм професионален програмист, нито вещ познавач на Библейските текстове. Започнах да правя тази програма след като повярвах и станах християнин. Искаше ми се да имам под ръка удобен инструмент, с който да откривам местата в текста на Библията, касаещи един или друг въпрос. Какво по-удобно и мощно средство за това от компютъра? Поразпитах дали няма вече създадена такава програма. Но се оказа, че няма програма, включваща български превод на Библията. Тогава, воден от вярата, че върша добро, богоугодно дело и че Бог иска от мен да го извърша, започнах едновременно да набирам текста на Библията и да експериментирам различни начини за представянето му чрез компютърна програма. Пред вас е резултатът от този труд.

Вярвам, че Бог ме призова, даде ми сили и създаде всички обстоятелства, които ми помогнаха да започна, довърша и предоставя тази програма на всички, които по една или друга причина се интересуват от съдържанието на Свещеното писание - Библията. Благодаря на Бог, че ме срещна с хората, които ми помагат вярно и безкористно, които ме подкрепят и насърчават.


Хората, които ми помагат

Това са българи от различни градове на страната, както и от чужбина: Пловдив, Ямбол, София, Добрич, Прага:

Венцеслав Константинов

Венцислав Стойков

сем. Веселин и Магдалена Енчеви

Виктор Любенов

Господин Господинов

сем. Данаил и Десислава Радкови

Златка Маринова

Иван Иванов и екипът на фирма VIDJIText

Красимир Чернев

Милена Заева

Мирослав Василев

Михаил Филипов

Николай Тодоров

Пламен Маринов

Ралица Чакърова

Стоян Кръстев

Благодаря ви, приятели!

Извинявам се ако съм забравил някого.


Права за разпространение и копиране

Авторът предоставя на потребителите ТАЗИ ВЕРСИЯ на програма БЕЗПЛАТНО. Затова нека всеки да се чувствува свободен да я ползва, копира и предоставя на близки и приятели, познати и непознати - на всеки, който прояви интерес, за да се изпълни Словото:

"Идете по целия свят и проповядвайте благовестието на всяка твар. Който повярва и се кръсти ще бъде спасен; а който не повярва ще бъде осъден." (Марко 16:15-16)

"Защото Бог толкава възлюби света, че даде Своя Единороден Син, за да не погине ни един, който вярва в Него, но да има вечен живот" (Иоан 3:16)

Наред с безплатната версия се разпространява и ПЪЛНА CD ВЕРСИЯ, която може да се получи на компакт диск СРЕЩУ ЗАПЛАЩАНЕ. Пълната версия включва повече материали и има по-добри функционални възможности.


Информация за програмата
"Компютърна Библията - пълна CD версия"

Пълната версия се разпространява на компакт дискове срещу заплащане.
Цената на един компакт диск без пощенските разходи е 20 лв.

Пълната CD версия включва следните материали:

Преводи на Библията:

1. На български език - ревизираното издание от 1938 г.

2. Библия на руски език.

3. King James Version - на английски.

4. American Standar Version - също на английски.

*	5. Библия King James Version с поставени след английските думи номера на съответстващите им староеврейските и старогръцки думи от речника на Strong.

6. Нов завет на старогръцки, комбиниращ текста от няколко известни източника.

Няколко речника:

7. Речник на Святото писание - езиково осъвременена версия на изданието напечатано в Цариград през 1884 г.

*	8. Илюстрациите от Речника на Святото писание.

*	9. Речника на Strong на староеврейските и старогръцки думи от оригиналния текст на Библията.

*	10. Малък английско-български речник с обща лексика, облегчаващ четенето на английските преводи.

(Със “*” са отбелязани материялите, които не са включени в безплатната версия.)

Авторът предоставя правата за копиране и разпространение на програмата "Компютърна Библия - пълна CD версия" на фирма VIDJI Text , която единствено има право да записва и разпространява копия от дискове с тази програма.

Използването на незакупено от VIDJI Text копие е незаконно.

Всеки, който иска да използва програмата, може да го направи при следните условия:

1. Да закупи от фирма VIDJI Text легално копие на програмата "Компютърна Библия - пълна CD версия", представляващо: един компакт диск и напечатано ръководство за работа.

2. Позволява се закупеното копие да се използва за инсталиране на програмата само върху един компютър. При необходимост от инсталиране върху няколко компютъра за всяка инсталация се закупува отделно копие. При закупуване на повече от едно копие се ползва отстъпка от 10% от цената на всяко следващо копие.

3. След закупуване на копие от програмата се извършва безплатна регистрация. Регистрацията на закупеното копие предоставя следните права:

- Периодично информиране за направените поправки в същия вариант на програмата и измененията и подобренията в новите варианти на програмата.

- Безплатно придобиване на поправени копия от същия вариант на програмата и придружаващите я файлове с информация, когато в продадените копия бъдат открити и отстранени грешки. При поискване на такова копие се заплащат само пощенските разходи за изпращане на копието и цената на празния носител.

- Отстъпка от 55% от цената при закупуване на нова версия на програмата.

Всяко неспазване на тези условия лишава автора и разпространителите от заслужено възнаграждение за положения труд, и най-вече, от средства необходими им за продължаване на работата по подобряване и разширяване на програмата, която се надяваме е полезна и нужна на всички християни.

За да закупите 1 копие от програмата "Компютърна Библия - пълна CD версия",

изпратете с пощенски запис 20 лв + сума за пощенски разходи.

Определете необходимата сумата за пощенски разходи, като проверите, колко струва изпращането на около 250 грама пощенска пратка от Пловдив до мястото, където искате да я получите по начина, който Вие предпочитате - обикновена или бърза поща, препоръчано, с куриерска агенция и т.н.

Пратката ще Ви бъде изпратена в срок от три работни дни след деня на получаване на записа, по начина по който позволява изпратената от Вас сума за пощенски разходи. Ако от сумата за пощенски разходи има остатък, той не се връща.

За да закупите повече копия,

за всяко копие изпратете по 18 лв + сума за пощенски разходи за една пратка с обща маса от 250 г умножени по броя на исканите копия (Например, за 3 копия изпратете 54лв = 18 х 3 + цената за 1 пощенска пратка с маса 750 г = 250 х 3.)

Адреси за изпращане на записите:

Иван Динев Иванов

Издателство  VIDJI Text

ул.Родосто 15,

гр.Пловдив  4004

Ваньо Цветанов Георгиев

ж.к.Тракия, бл.151, вх.Б, ап.13

гр.Пловдив  4023


Предназначение на програмата

Тази програма е предназначена да послужи на всеки, който иска да разглежда, чете или подробно да изучава текста на Библията - вярващ или невярващ, християнин или представител на друга религиозна група, представител на коя да е християнска деноминация.

В нея са включени няколко версии (преводи, издания) на Библията, които може да се отварят едновременно и удобно, и лесно да се сравняват. Това позволява по-пълно и задълбочено възприемане на смисъла на Словото - “и ще познаете истината и истината ще ви направи свободни” (Иоан 8:32)

Тази програма няма за цел да коментира или тълкува Библията, а само да даде на всеки информацията, която иска да получи. Тя е само един удобен инструмент за боравене с хилядите страници текст.


За представените версии на Библейския текст

Програмата включва следните версии (преводи, издания) на Библията:

Българско издание от 1938 г.

Руски превод

King James Version

American Standard Version

Нов завет на старогръцки


Българско издание от 1938 г.

Текстът на това широко познато издание, което и в днешни дни продължава да се печата и разпространява чрез съдействието на United Bible Societies, е набиран ръчно от автора и негови приятели.

За съжаление, еднозначно и точно възпроизвеждане с компютър на напечатания текст е невъзможно (поне с използваните тук средства). Ето защо, показваният от програмата текст не съвпада точно с текста “на хартия”.

Допуснати са следните промени:

    Думите, в които има стари букви от българската азбука (тези букви без специални шрифтове не се възпроизвеждат от компютрите), са изписвани според съвременния правопис.

    За улеснение на съвременния читател: навсякъде е премахнато нямото "ъ", а много от често употребяваните думи са изписвани според съвременния правопис (например: използвано е “сърце” вместо “сърдце”, “стълб” вместо “стълп”, и т.н.).

Все пак, за да не се отнеме от автентичното звучене на оригиналния текст, старите думи не са заменени със съвременни, запазени са педежните форми, препинателните знаци, главните и малки букви са поставени както в оригинала въпреки, че изглежда неправилно и странно според съвременните правила. Както са в оригиналното издание (само без старите букви и нямото "ъ") са изписани: личните имена и наименованията на растения и животни (например: "Иосиф" вместо "Йосиф"; "цаплята", "гйозум" и др.) и някои думи, които се срещат рядко в текста (например: "измислювам", "възлюблен", "земледелец" и др.). Думи които според съвременния правопис се пишат слято (или обратно - разделено) са изписани разделено (слято), както в оригинала.

Отстранявани са само фрапиращи печатни грешки, които променят или затрудняват разбирането на смисъла и то само след сравняване с други преводи, издания и версии и установяване с пълна увереност, че се касае за такива. Но една огромна част дори очевидни печатни грешки не са поправени (например: употребата на малка буква, когато става дума за Бог, Исус или Святия Дух).


Руски превод на Библията

Текстът на този превод на Библията е изтеглен от страниците в Internet:

http://www.serve.com/irr-tv/Russian/Bible/index.html.

Същият е представен там от International Russian Radio/TV:

http://www.serve.com/irr-tv/


King James Version

Програмата представя в компютърно четима форма текста на изданието от 1769 г. на 1611 AV, King James Version (KJV). Използван е файл, изтеглен от Internet от архива на Bible Fondation: http://www.bf.org/bfetexts.htm.


American Standard Version

Включеният в тази програма текст е изтеглен от Internet от архива на Bible Foundation: http://www.bf.org/bfetexts.htm, а следващите пояснения са превод на бележките от същата страница.

Стандартната американска версия на Библията (American Standard Version - ASV) е била публикувана за първи път през 1901 г. Тя е придобила репутацията на “Канара за библейска достоверност”. Въпреки че английският език използван в ASV е някак архаичен, разбирането му не е толкова трудно, колкото разбирането на някои пасажи от King James Version от близо 3 века по-рано. Този превод на Свещеното писание е свободен за копиране и използване, поради изтичане на правата върху него. Насърчавате се да го теглите, копирате и използвате безплатно.

След някои прости замени на думи и няколко граматични подобрения, той се превръща в Модерна английска Библия, която може да остава свободна за копиране използване. Това е направено с новият превод, наречен Световна английска Библия. (World English Bible. - http://www.ebible.org/bible/WEB)

Ето същите пояснения не преведени:

The American Standard Version (ASV) of the Holy Bible was first published in 1901. It has earned the reputation of being the Rock of Biblical Honesty. Although the English used in the ASV is somewhat archaic, it isn't nearly as hard to understand as some passages of the King James Version of nearly 3 centuries earlier. This translation of the Holy Bible is in the public domain, since its copyright has expired. You are encouraged to download, copy, and use this translation freely.

With some simple word replacements and a few grammatical adjustments, this would make a good Modern English Bible that could be kept in the public domain. This is being done with a new translation called the World English Bible. (http://www.ebible.org/bible/WEB)


Нов завет на старогръцки

Този текст е от архива на Bible Fondation, достъпен по Internet: http://www.bf.org/bfetexts.htm.

Ето бележката, която го придружава:

PUBLIC DOMAIN GREEK NEW TESTAMENT

With variants identified and tagged for reference to source of transmission and schools of emphasis.

   - Textus Receptus

     - Stephens 1550 Textus Receptus

     - Scrivener 1894 Textus Receptus

   - Byzantine Majority - as identified by Von Soden and Hoskier, and utilized by Hodges & Farstad, Robinson & Pierpont. [these editions agree on 99.75 percent of the Byzantine texts, and greater than 98 percent with the TR.]

   - Alexandrian - as identified by United Bible Society, 3rd ed., and utilized by modern translations such as the NIV and NASB.

PUBLIC DOMAIN DECLARATION

Jesus commanded in John 2:16,  "Do not make my Father's house a house of merchandise" (Greek: "мз рпйейфе фпн пйкпн фпх рбфспу мпх пйкпн емрпсйпх").  This Greek New Testament, with variant words identified and tagged, is Public Domain and may be used freely and for any purpose. The format of the files, as detailed later, is designed to provide readers with the ability to view significant various readings at a glance and determine the transmissional source of those variants, as well as the emphasis applied by various scholars.  This format is ideally suited to programmatic look-up and display.

ORTHOGRAPHIC CONSIDERATIONS

The orthographic methods utilized are those established by George Ricker Berry in his edition of "The Interlinear Literal Translation of the Greek New Testament" (New York: Hinds & Noble, 1897).  This method follows Berry as stated in his "Introduction," p.ii [Greek modified to current transliteration format]:

we have added the final -n to the third person  singular and plural in -si; third singular in -e; in  datives plural in -si &c.  For "out“" we have given   "out“s."

This method is utilized solely for ease of pronunciation, and does not change the meaning of the Greek text. Note also that Berry's method is more in accord with the practice of the earliest Greek manuscripts than modern structured grammars would suggest.

In the Majority book of the Revelation (alone) this method does not consistently apply, due to specific data collation requirements.

VERSE NUMBERS

For ease of reference, the verse numbering scheme has been made to conform closely to that found in most standard English versions of the New Testament, following the Authorized (King James) Version of 1611.

Where considerate verse numbering differences occur, they are added to the text in brackets.

BREATHINGS, ACCENTS, AND DIACRITICAL MARKINGS

All breathings, accents, capitalization, punctuation, and diacritical markings have been omitted.  These are primarily a product of modern editorship and are lacking in ancient mss.

BOOK TITLES AND COLOPHONS

Book titles do not appear within the present files. The Greek closing colophons to the epistles which appear in the English of the Authorized Version have been placed in brackets [] wherever they occur in the Stephens 1550 edition (only).

VARIANT TAGGING METHOD

The following tags have been applied to those words peculiar to one stream of transmission, or scholarly group which emphasizes a particular variant word.  Those words with no tag are do not differ in the various printings of the Greek.

t= Stephens 1550 Textus Receptus.

The text used is George Ricker Berry's edition of "The Interlinear Literal Translation of the Greek New Testament."  This text is virtually identical to Erasmus 1516, Beza 1598, and the actual Textus Receptus: Elzevir 1633.  Berry states that "In the main they are one and the same; and [any] of them may be referred to as the Textus Receptus" (Berry, p.ii).

These early printed Greek New Testaments closely parallel the text of the English King James Authorized Version of 1611, since that version was based closely upon Beza 1598, which differed little from its "Textus Receptus" predecessors. These Textus Receptus editions follow the Byzantine Majority mss., which was predominant during the period of manual copying of Greek New Testament manuscripts.

s= Scrivener 1894 Textus Receptus

The text used is "€ Kain€ Diath€k€: The New Testament.  The Greek Text underlying the English Authorised Version of 1611" (London: Trinitarian Bible Society, 1977).  This is an unchanged reprint of Scrivener's "The New Testament in the Original Greek according to the Text followed in the Authorised Version" (Cambridge: University Press, 1894, 1902).

Scrivner attempted to reconstruct the Greek text underlying the English 1611 KJV for comparison to the 1881 English R.V. In those places where the KJV followed the Latin Vulgate (Joh 10:16), Scrivener inserted the greek reading, as opposed to back-translating the Latin to Greek--which would have produced a Greek word with no Greek mss. evidence.  Scrivner's work follows the Byzantine Majority texts, and in many places matches the modern Alexandrian based editions.

b= Byzantine Majority

The text is that identified by Freiherr Von Soden, "Die Schriften des Neuen Testaments in ihrer altesten erreichbaren Textgestalt" (Gottingen: Vandenhoeck und Ruprecht, 1911) and Herman C. Hoskier, "Concerning the Text of the Apocalypse" (London: Bernard Quaritch, 1929).  This technique of Byzantine identification and weighting, was utilized by Hodges and Farsted in "The Greek New Testament according to the Majority Text" (Nashville: Thomas Nelson, 1982; 1985). It was subsequently utilized by Robinson and Pierpont, resulting in 99.75 percent agreement between the two texts.

The Byzantine Majority text is closely identified with the Textus Receptus editions, and well it should with greater than 98% agreement. As Maurice Robinson pointed out in his edition of the Byzantine Majority: "George Ricker Berry correctly noted that 'in the main they are one and the same; and [any] of them may be referred to as the Textus Receptus' (George Ricker Berry, ed., _The Interlinear Literal Translation of the Greek New Testament_ [New York: Hinds & Noble, 1897], p.ii).

a= Alexandrian

The differences are those identified by United Bible Society 3rd ed., and utilized by modern translations such as NIV and NASB. While these variants come from mss. with less textual evidence than the Byzantine Majority, many of the differences are exactly the same as those identified by the Byzantine Majority and Scrivner.  The percentage of variants are quite small and occur mainly in word placement, and spelling.  Many of the variations identified are omitted or bracketed words, which is not surprising due to a significantly smaller base of text from this stream of transmission.

WHERE TO FIND THIS TEXT

The latest, most up-to-date and maintained copy of these files can be found on:

The Bible Foundation web site, http://www.bf.org

Or by contacting:

Mark Fuller

1129 East Loyola Drive

Tempe, Arizona, 85282

602-829-8542


Речник на Святото писание

Този речник е съставен, като основно е използвано изданитето: “Речник на святото писание”, Цариград, Книгопечатницата на А. Х. Бояджияна, Америкън Хан, 1884 г.

Текстът от това издание е редактирен и осъвременен с цел по-лесно възприемане и разбиране, както и за по-удобно компютърно представяне.

Главен инициатор и изпълнител на операторската работа по набирането и редактирането:

Данаил Радков


Меню

Отвори - отваря прозорец, показващ текста на една глава от избрана версия на Библията, оставащ отгоре прозорец или речников прозорец.

Иди на - препраща към:

предишния стих

отбелязаното мястото или

случайно избран стих

Настройка - показва диалогов прозорец за настройване на редица детайли според предпочитанията на работещия с програмата.

Област - задава област за търсене (избрани книги, в които ще се търсят стихове).

Прозорци - подрежда прозорците или сменя активния прозорец чрез посочване в списъка.

Помощ - показва помощна информация.

за програмата (обяснение как се работи с програмата),

за Библията (информация какъв е произходът на активната в момента версия),

Сигнал показва “рекламния” прозорец на програмата.


Диалогов прозорец за настройка - външен вид

Да се показва - определя пред текста на стиховете дали да се показва:

Заглавието на книгата

в съкращение - определя дали заглавието да е съкратено

Номерът на главата

Номерът на стиха

Подсказващи надписи - определя дали да се показват подсказващи надписи, при спиране на маркера на мишката над елементите за управление.

Бележките под линия

Цветове - при натискане на съответните бутони се отваря диалогов прозорец за задаване на цвят на:

Активен стих - за текста на активния стих

Търсена дума - за открояване на търсената дума или словосъчетание след отваряне на стих, в който се среща думата или словосъчетанието.

Шрифт:

За всички прозорци - определя дали избраният след натискане на бутон Смени шрифт да се използва за всички прозорци или само за прозорците на активната версия на Библията.

Бутон Смени - при натискане на този бутон се появява диалогов прозорец за смяна на вида и големината на шрифта, в прозорците на програмата.

Разположение на управляващия панел - определя дали панелът с елементи за управление да е разположен вляво или вдясно на главния прозорец на програмата.

Бутон Да - За потвърждаване и приемане на зададената настройка.

Бутон Отказ - За отказване от промени в настройката.

Бутон Помощ - За показване на прозорец с помощна информация.


Диалогов прозорец за настройка - други настройки

Следене за стих в Clipboard - определя дали програмата да следи изпратен ли е в Clipboard цитат на стих. Ако тази функция е включена, когато при работа с друга програма в Clipboard се изпрати цитат на стих (например: “И-н 3:16”), програмата (ако е стартирана) веднага се появява отворена на този стих. Ако е отварян “Прозорец отгоре”, се появява само този прозорец, ако не - главният прозорец на програмата. Функцията действува успешно само ако в програмата е активна версия на Библията на същия език, на който е и изпратеният в Clipboard цитат.

Музикален сигнал - определя дали да се изпълнява музикален сигнал при показване на “рекламния” прозорец.

Клавиатура

Самонастройване според езика - когато е включено клавиатурата може да остане в режим за писане на латиница. Тогава при писане в прозорците за заглавие на книга и за дума за търсене програмата сама прекодира клавишите към буквите от езика, на който е активната версия на Библията.

Българската подредба е: - определя каква подредба на клавиатурата се използва за писане на български: според БДС или фонетична.


Диалогов прозорец за задаване област за търсене

Списък с книги - пред заглавието на всяка книга може да се поставя или премахва знак, дали тази книга да участвува в областта за търсене.

Групата за избор позволява задаване на област за търсене по няколко начина:

Всички книги - търсене във всички книги на Библията.

Стар Завет - търсене само в книгите от Стария Завет.

Нов Завет - търсене само в книгите от Новия Завет.

Избрани книги - търсене само сред отбелязаните в долния списък книги.

Бутон Помощ - Показва този прозорец с помощна информация.

Бутон Да - Потвърждава зададената област. До ново задаване на област всяко търсене ще се извършва само сред посочените книги.

Бутон Отказ - Отменя задаването на нова област, остава валидна областта, която е била в сила преди извикване на този диалог.

Бутон Чисти - Премахва всички знаци за избор пред заглавията на книгите.


Елементи за управление

Елементите за управление са разположени върху панел, който може, по избор на работещия с програмата, да се постави в лявата или в дясната страна на главния прозорец (виж "Настройка")

Върху този панел има:

Поле за писане с падащ списък за избор на книга

Поле за писане с превъртане за избор на глава

Поле за писане с превъртане за избор на стих

Бутон за избор на начина на комбиниране на думите при търсене

Поле за писане с падащ списък на думите или фразите за търсене

Списък на думите от активната версия на Библията.

Списък на намерените стихове

Списък на отваряните стихове до момента.


Избор на книга

Възможни са няколко начина за избор на книга:

•	Посочете с мишката и натиснете левия й клавиш върху бутончето за отваряне на падащия списък със заглавия на книгите. В този списък посочете с мишката и натиснете левия й бутон върху заглавието на книгата, която търсите.

•	В полето за избор на книга напишете цялото заглавие или само първите букви от заглавието на книгата и натиснете на клавиатурата някой от клавишите: интервал, Enter или клавиш със стрелка за превъртане нагоре или надолу.

При използване на интервал, заглавието на книгата само се дописва, с Enter избраната книга се отваря на глава 1 стих 1, а при използване на клавишите със стрелки - на глава и стих според числата в съответните полета за избор на глава и стих.

•	Само поставете маркера в полето за избор на книга и натиснете някой от бутоните на клавиатурата за превъртане надолу или нагоре. Показва се заглавието на следващата или предишната по ред книга.


Избор на глава

Възможни са следните начини за избор на определена глава в книгата, чието име е посочено в полето за избор на книга:

•	След пълното или съкратено изписване на заглавието на книгата в полето за избор на книга напишете номера на главата (например "Бит.20") и натиснете Enter. Избраната книга се отваря на стих 1 от тази глава.

•	Напишете номера на главата в полето за избор на глава и натиснете Enter. Избраната книга се отваря на стиха от избраната глава, чийто номер е изписан в полето за избор на стих.

•	Посочете с мишката и натиснете левия й клавиш върху някой от бутоните за превъртане до полето за избор на глава. Бутонът, сочещ нагоре показва предишната глава, а сочещият надолу - следващата.

•	Поставете маркера за писане в полето за избор на глава. Натиснете на клавиатурата някой от бутоните за превъртане надолу или нагоре. Бутонът със стрелка нагоре показва предишната глава, а този със стрелка надолу - следващата.

•	Натискането на клавиш PgUp - отваря първа глава, а PgDn - последната глава от книгата.


Избор на стих

Възможни са няколко начина за избор на стих:

•	След изписване на пълното или съкратено име на книга и номер на глава в полето за избор на книга сложете ":" и напишете номера на стиха (например: "1Кор.3:20") и натиснете Enter.

•	Напишете номера на стиха в полето за избор на стих и натиснете Enter.

•	Посочете с мишката и натиснете левия й клавиш върху някой от бутоните за превъртане до полето за избор на стих. Бутонът, сочещ нагоре, показва предишния стих, а сочещият надолу - следващия.

•	Поставете маркера за писане в полето за избор на стих. Натиснете на клавиатурата някой от клавишите за превъртане надолу или нагоре. Клавишът със стрелка нагоре показва предишния стих, а този със стрелка надолу - следващия. При достигане края на главата натискането на клавиша със стрелка надолу предизвиква преминаване към първия стих от следващата глава, а при достигане на стих 1 и натискане на клавиш със стрелка нагоре - към последния стих от предишната глава.

•	Натискането на бутон PgUp - отваря първия, а PgDn - последния стих от главата.


Комбиниране на думите при търсене

само - откриват се в зададената област само стиховете, в които се среща посочената дума, без значение на срещането на други думи.

и (“ + ”) - сред намерените вече стихове се отделят тези, в които се среща и новата дума.

или (“ / ”) - към намерените вече стихове се прибавят още и тези, в които се среща новата дума.

без (“ - ”) - от намерените стихове се премахват тези, в които се среща новата дума.


Списък на думите или фразите за търсене

Думите или фразите, които са комбинирани за търсене на стихове и са довели до откриване на поне един стих, се натрупват в този списък.

Списъкът пада и се показва при натискане на бутончето в десния край на полето за писане на дума или фраза.

След избор от този списък на дума или фраза същата се комбинира по избрания начин за комбиниране с резултата от предишното търсене и се показва нов резултат.

Чрез контекстно меню може: да се зададе начин за подреждане на този списък:

- по азбучен ред,

- по време, или

- по място в Библията (мястото на първото срещане на думата),

- да се изтрие (Изтриване) или

- да се види броят на елементите в него (Брой).


Списък на думите от активната версия на Библията.

В този списък се показват всички думи, срещащи се в активната версия на Библията.

По време на писане в полето за въвеждане на дума или фраза за търсене, при всяко натискане на клавиш, списъкът с думи автоматично се превърта до първата дума, започваща с написаните букви. Това улеснява намирането на точната форма, в която се среща думата в текста, както и намирането и на другите й форми.

При посочване с мишката и натискане на левия й бутон върху дадена дума, тази дума се комбинира по избрания начин за комбиниране с резултата от предишното търсене. След натискане на клавиш Enter списъкът със стихове отдолу показва в кои стихове се среща съставената комбинация.

Движението в списъка с думи става или чрез лентата за превъртане в дясната му страна или чрез клавишите за движение нагоре или надолу (тези клавиши действуват само непосредствено след посочване на дума).


Списък на намерените стихове

Това е списък на стиховете, в които се среща съставената комбинация от думи или фрази.

След посочване и натискане на левия бутон на мишката върху даден стих, в прозорците с отворените версии се показва този стих. Полетата за заглавие на книга, номер на глава и номер на стих се попълват със стойностите, отнясящи се за посочения стих.

Непосредствено след посочване на даден стих от списъка, започват да действуват клавишите за движение нагоре и надолу. При натискането им се отваря съответно стихът, стоящ по-нагоре или по-надолу в списъка.

При посочване и натискане на левия бутон на мишката и задържан натиснат клавиш Shift, става маркиране на всички стихове от маркирания вече до новия посочен. При посочване и натискане на левия бутон на мишката при задържан натиснат клавиш Ctrl се маркира посоченият стих, без да се демаркират вече маркираните. Чрез тези действия може да се маркират избрани групи от стихове.

При натискане на десния бутон на мишката се показва контекстно меню, предлагащо следните възможности:

- Копирай списъка - изпраща в Clipboard само списък, изброяващ тези стихове,

- Копирай всички стихове - изпраща в Clipboard и текста на стиховете от списъка,

- Копирай маркираните стихове - изпраща в Clipboard текста само на избраните стихове.


Списък на отваряните стихове

Всички стихове, отваряни до момента, се запомнят в този списък. Списъкът може да се подрежда по един от три възможни начина: по време, по азбучен ред и по място в Библията.

При посочване на списъка с мишката и натискане на десния й бутон се появява контекстно меню, от което може: да се избере начин на подреждане на списъка:

- по азбучен ред,

- по време, или

- по място в Библията,

- да се изтрие списъкът (Изтриване) или

- да се види броят на елементите в него (Брой).


Действия с мишката

Активиране на версия на Библията

Маркиране на думи в текста

Контекстни менюта


Активиране на версия на Библията

Когато има отворени повече прозорци с текст,  винаги един от прозорците е активен (лентата със заглавието му е с друг цвят, обикновено син), а версията на Библията, показвана в него наричаме активна версия.

Всички елементи върху панела за управление съдържат стойности, отнасящи се до активната версия. (Списъкът със заглавията на книгите е на съответния език, а списъкът с думи съдържа думите от тази версия).

При посочване и натискане левия бутон на мишката върху прозореца на друга версия, тази версия се активира, а елементите в панела за управление се попълват със стойностите на тази версия.

В активния прозорец може да се маркират думи или фрази и да се действува чрез контекстно меню, което съдържа точките:

- Копирай - копира маркирания текст в Clipboard,

- Речник - показва обяснение относно маркирания текст, ако в някой от речниците към програмата има такова,

- Библия - ако е маркирано означение на стих от Библията (такива означения се срещат в някои обяснителни бележки, вмъкнати в текста), при посочване на тази точка от менюто Библията се отваря на този стих,

- Конкорданс - при натискане на тази точка маркираният текст се прехвърля в полето за въвеждане на дума и се извършва търсене на стихове,

- Активирай стиха - прави стиха, в който се намира маркера, активен,

- Маркирай стиха - маркира стиха, в който се намира маркера,

- Маркирай всичко - маркира целия текст от прозореца,

- Отбележи мястото - включва активния стих към списъка, показван при избор от менюто на “Иди на | Отбелязаното място”,

- Махни отбелязването - премахва активния стих, ако е включен в споменатия списък.


Маркиране на думи в текста

Освен по обичайния за Windows начин за маркиране на текст чрез “влачене” с натиснат ляв бутон на мишката, маркиране на отделна дума в прозореца с текста на активната версия на Библията става и чрез еднократно натискане на левия бутон някъде върху думата.

Еднократното натискане на десния бутон на мишката върху прозореца на неактивна версия води само до активиране на този прозорец.


Контекстни менюта

Контекстни се наричат менютата, които се появяват при посочване с мишката на даден елемент от екрана и натискане на десния й бутон.

Контекстни менюта се появяват при посочване и натискане на десния бутон на мишката върху някои елементи от главния прозорец:

списъка с търсените думи или фрази,

списъка с намерени стихове,

списъка с отваряните стихове и в

прозореца с текста на Библията.

и върху елементи от Речниковия прозорец:

списъка с потърсени в речниците думи,

текстовото поле за показване на обясненията на думите.


Прозорци

Освен прозорците, в които се показва текста от различни стихове на Библията, програмата показва още и “изплуващи” прозорци. Два от тях се отварят от точката “Отвори” на менюто:

“Прозорец отгоре” и

Речников прозорец, (прозореца за показване на обясненията от речниците),

а Прозорецът за илюстрации се показва при натискане на бутона с изображение на крачещо човече от Речниковия прозорец.


Речников прозорец

В този прозорец се показват обясненията от речниците към програмата. В него има следните елементи за управление:

Лента бутони с изобразени върху тях:

стрелка нагоре - връща обяснението на предишната потърсена дума,

стрелка надолу - връща обяснението на следващата по реда на потърсването дума,

стрелка надясно - ако за думата има и други обяснение, с този бутон се показва следващото обяснение на тази дума,

стрелка наляво - има обратно действие на бутона със стрелка надясно,

крачещо човече - предизвиква показване на илюстрация от речника, ако към съответното обяснение съществува такава. (Безплатната версия на програмата не включва илюстрации и поради липсата им този бутон никога не става активен.)

книга - показва меню за смяна на речника. (Безплатната версия включва само Речник на святото писание и този бутон също никога не става активен.)

Падащ списък с потърсените думи - този списък е подобен на списъка на думите или фразите за търсене и списъка на отваряни стихове от главния прозорец. В него се запомнят потърсените думи и може лесно да бъдат избрани повторно без да се изписват отново. С контекстно меню може да се избере начина на подреждане на думите в него:

по азбучен ред или

по време (по реда на потърсването им),

да се изтрие списъка (Изтриване) или

да се види броя на елементите в него (Брой).

Списък на думите, за които има обяснения в отворения речник. При посочване с мишката и натискане на левия й бутон върху дума от този списък, обяснението за нея се показва в дясното текстово поле.

Текстово поле за обяснения, в което се показват обясненията на думите. Това поле е подобно на прозореца за показване текста на Библията. В него може да се маркират думи или част от текста и с контекстно меню може:

- да се изкопира в Clipboard маркираното (Копирай),

- да се види обяснение от речника, относно маркираната дума, (Речник)

- да се отвори Библията на маркирания цитат на стих (Библия) или

- да се види срещането на думата в активната версия на Библията (Конкорданс).


Съобщение за препълване на списък

При работа с програмата няколко списъка непрекъснато се попълват с нови елементи. Такива списъци са:

- списъкът с потърсени думи или фрази към всяка от версиите на Библията  и

- списъкът с отваряни стихове от всяка версия на Библията.

Непрекъснатото нарастване на броя на елементите в тези списъци води до забавяне при отваряне на програмата и при смяна на активната версия на Библията. Ето защо е предвидена възможност тези списъци да се изтриват, когато броят на елементите в някой от тях нарастне над зададен брой.

Настоящото съобщение информира, че споменатият списък вече съдържа елементи над предвидения максимален брой.

Може да продължите по два начина:

- без да изтривате списъка, при което той ще продължи да се попълва с още елементи, но при всяко негово показване ще се появява отново съобщението за препълване. По този начин се продължава след натискане на бутон “Добре”.

- с изтриване на списъка. Списъкът се изтрива и попълването му започва от нула. Съобщение за препълване ще се появи чак след ново превишаване на броя на елементите над зададения максимален брой. Така се продължава при натискане на бутон “Изтрий веднага”.

Ако не сте забелязали забавяне при отваряне на програмата или при смяна на активната версия на Библията, може да увеличите максимално допустимият брой елементи в списъците. По подразбиране максималният брой е 200. При по-голям максимален брой (500, 1000, или друг), съобщение за препълване ще се появява по-рядко. Ако компютърът е по-бавен и се забелязва забавяне задайте по-малък брой (100, 50, ..), но ще се наложи по-често да виждате съобщението за препълване и с “Изтрий веднага” да изтривате списъците.


Напомняне за тези, които правят копия върху дискети или CD за други лица срещу заплащане.

Ако удържате сума по-висока от стойността на носителите и фактическите разходи за направата на копие при такава услуга, вие реализирате печалба за сметка на автора на тази програма.

Мислите ли че е коректно?


Избрани от ползващия програмата книги, в които ще се търсят стихове.


При четене на текста последователно се преминава през всеки стих. Ако се започне от Битие 1:1, програмата запомня последното достигнато място, наречено “място за четене”.


За всяка версия на Библията може да се отварят произволен брой прозорци. При първо отваряне на прозорец в него се показва “активният стих”.

Когато има повече прозорци, показващи една и съща версия, само първият от тях се “синхронизира” с “активния стих”, останалите са допълнителни и стоят отворени на стиха, показан при създаването им.

При активиране на допълнителен прозорец, стихът, показван в него, става текущ и всички синхронизирани прозорци са отварят на същия стих.


Този прозорец остава отгоре върху прозорците на всички отворени в Windows програми. Ако не е минимизиран или затворен, той се вижда винаги и позволява при писане или работа с друга Windows програма да се гледа и текста на Библията.


Прозорецът за илюстрации показва рисунки или други нагледни илюстрации към обясненията на думите в речниците.


Контекстно се нарича менюто, което се появява при посочване с мишката на даден елемент от екрана и натискане на десния й бутон.


Когато има отворени повече прозорци с текст,  винаги един от прозорците е активен (лентата със заглавието му е с друг цвят, обикновено син). Версията на Библията, показвана в него наричаме активна версия.


Стихът, чийто номер е посочен в полето за избор на стих е активен. При показване, за да се откроява, текстът на този стих е с друг цвят (по подразбиране зелен).


Версия: 2.0.0.2


Издателство  VIDJI Text

гр.Пловдив  4000,   ул.Родосто 15

тел./факс: (032) 671861

е-mail: vidji@plovdiv.techno-link.com